CELEX: 32005R0447
Language: et
Date: 2005-03-18 00:00:00
Title: Komisjoni määrus (EÜ) nr 447/2005, 18. märts 2005, millega kehtestatakse 2005. aastaks erand määrusest (EÜ) nr 1445/95 seoses ekspordilitsentside väljaandmise kuupäevaga veise- ja vasikalihasektoris

19.3.2005   
            
            
               ET
            
            
               Euroopa Liidu Teataja
            
            
               L 74/3
            
         
      KOMISJONI MÄÄRUS (EÜ) nr 447/2005,
   18. märts 2005,
   millega kehtestatakse 2005. aastaks erand määrusest (EÜ) nr 1445/95 seoses ekspordilitsentside väljaandmise kuupäevaga veise- ja vasikalihasektoris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1) eriti selle artikli 29 lõiget 2,
   ning arvestades järgmist:
   
               (1)
            
            
               Komisjoni 26. juuni 1995. aasta määruse (EÜ) nr 1445/95 (veise-ja vasikalihasektori impordi- ja ekspordilitsentside rakenduseeskirjade ning määruse (EMÜ) nr 2377/80 kehtetuks tunnistamise kohta) (2) artikli 10 lõikes 1 sätestatakse, et ekspordilitsentsid antakse välja taotluse esitamisele järgneval viiendal tööpäeval, tingimusel et komisjon ei ole vahepeal võtnud erimeetmeid.
            
         
               (2)
            
            
               2005. aasta riigipühade ja Euroopa Liidu Teataja ebakorrapärase väljaandmise tõttu kõnealuste pühade ajal on eespool nimetatud viie tööpäeva pikkune ajavahemik tõhusa turukorralduse tagamiseks liiga lühike ja seda tuleks pikendada.
            
         
               (3)
            
            
               Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 1445/95 artikli 10 lõikest 1 väljastatakse 2005. aastal litsentsid, mille kohta on taotlused esitatud käesoleva määruse lisas sätestatud ajavahemikel, kõnealuses lisas märgitud vastavatel kuupäevadel.
   Erandit kohaldatakse tingimusel, et enne eespool nimetatud väljaandmise kuupäevi ei ole võetud määruse (EÜ) nr 1445/95 artikli 10 lõikes 2 nimetatud erimeetmeid.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. märts 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 160, 26.6.1999, lk 21. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1).
   
      (2)  EÜT L 143, 27.6.1995, lk 35. Määrust on viimati muudetud määrusega (EÜ) nr 1118/2004 (ELT L 217, 17.6.2004, lk 10).
   
      LISA
      
                  Litsentsitaotluste esitamise ajavahemik
               
               
                  Väljaandmise kuupäev
               
            
                  21.–23. märts 2005
               
               
                  31. märts 2005
               
            
                  2.–4. mai 2005
               
               
                  12. mai 2005
               
            
                  27.–28. oktoober 2005
               
               
                  7. november 2005
               
            
                  19. detsember 2005
               
               
                  27. detsember 2005
               
            
                  26. detsember 2005
               
               
                  3. jaanuar 2006